Okresná prokuratúra Bratislava III 
Vajnorská 47, 832 77 Bratislava 3

Sp. zn. : 3 Pv 179/15/1103	Bratislava III, 18.6.2015
EEČ : 2-10-177-2015

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Bratislava III
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: živnostník
obvinený XXXXX dňa 25.11.2014 v čase okolo 22.50 hod. v obci Chorvátsky Grob na Školskej ulici predbehol na svojom motorovom vozidle poškodenú XXXXX , načo musela poškodená svoje vozidlo zastaviť a následne vystúpil a vyskočil na ľavý predný blatník a kapotu vozidla poškodenej , čím jej na blatníku a kapote spôsobil preliačiny a následne na to kopol nohou do čelného skla vozidla poškodenej , ktoré rozbil , pričom týmto svojim konaním spôsobil poškodenej XXXXX , nar. XXXXX, trvale bytom XXXXX , XXXXX, škodu poškodením blatníka, kapoty a čelného skla v celkovej výške 283,82 EUR

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
 Poverený  príslušník OR PZ Senec, OO PZ Bernolákovo   pod sp. zn. ORP-180/BE-SC-2015    vedie trestné stíhanie proti obv. XXXXX pre prečin poškodzovania cudzej veci podľa § 245 ods. 1 Tr. zák. na horeuvedenom skutkovom základe.

Obvinený  XXXXX spáchanie skutku v plnom rozsahu priznal. Obvinený nahradil   škodu spôsobenú trestným činom.

Obvinený po poučení o podmienkach podmienečného zastavenia trestného stíhania výslovne súhlasil s postupom podľa § 216 Trestného poriadku.

	Skutkový stav bol preukázaný najmä výpoveďou obvineného, svedka- poškodeného XXXXX , ako aj ostatnými listinnými dôkazmi zadokumentovanými v spisovom materiáli.

	Vyhodnotením dôkazov v zmysle § 2 ods.10/ Trestného poriadku som dospel k záveru, že konanie obvineného je po právnej stránke nevyhnutné vyhodnotiť tak, ako je uvedené vo výrokovej časti tohto uznesenia.

	Podľa § 216 ods.1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce. 
	 
	Obvinený XXXXX nebol v minulosti súdne trestaný.

	Zvážením všetkých skutkových zistení som dospel k záveru, že v predmetnej trestnej veci boli splnené všetky podmienky uvedené v §216 ods. 1/ Trestného poriadku, a preto som trestné stíhanie voči obvinenému  podmienečne zastavil.

- 3 -

	Podľa § 216 ods. 2/ Trestného poriadku som obvinenému určil skúšobnú dobu vo výmere 12 /dvanásť / mesiacov. Skúšobná doba začína plynúť právoplatnosťou tohto rozhodnutia.

	Na základe vyššie uvedených skutočností som rozhodol tak, ako je uvedené v enunciáte tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eduard Reisenauer, PhD.
prokurátor